Alcalá de la Selva

**Alcalá de la Selva** ye una villa y municipio de la provincia de Teruel, situau en la comarca de Gúdar-Chabalambre. La suya población ye de  habitants en una superficie de 105&nbsp;km².

## Cheografía
La localidat d'Alcalá ye situada entre la sierra de Mont Negro y la sierra d'el Chaparral, que fan part de las serranías de Gúdar. Lo río d'Alcalá tiene lo suyo naixedero en lo collau d'el Buei. En lo termin municipal d'Alcalá de la Selva bi ha una selveta relicta de triemol (*[[Populus tremula]]*).

### Mugas
Lo suyo termin municipal muga con Val de Linars, Linars de Mora, Nogueruelas, Mora de Rubielos, Cabra de Mora, Lo Castellar, Cedriellas, Mont Agudo y Gúdar.

### Nuclios de población
A part de lo nuclio principal de población bi ha atros nuclios ditos casas de labor Becerril, Casa Cosa, El Castillo Alto, El Valle, Las Barracas, Las Lomas, Las Navas, Los Monegros, Hoya del Colmillo, Mas de Sala, Mas de Tarín, y Solanas Altas.

## Historia
La conquiesta cristiana plegó con Alifonso II d'Aragón, qui la donó a l'abadía francesa de *[[Abadía d'a Gran Selva|La Gran Selva]]*, d'a on prene nombre.

Bi ha un documento de 1376 sobre la venda de lo castiello y lugar d'Alcalá de la Selva por part de la Orden de Selva Mayor a lo sinyor de Mora Chuan Ferrández d'Heredia. Lo texto ye escrito en aragonés.

En 1446 y en 1495 feguraba en la sobrecullida de Teruel. En 1646 yera de la vereda de Teruel. Entre 1711 y 1833 yera en lo correchimiento de Teruel. Yera en lo partiu chudicial de Mora de Rubielos pero en 1965 pasó depender de lo partiu chudicial de Teruel.

Mientres la Primera Guerra Carlista, lo 12 de setiembre de 1835 entroron a la villa las tropas carlistas, los qui esvielloron lo castiello, ocupando-lo dica lo 30 d'abril de 1840, cuan lo prenioron las tropas nacionals baixo las órdens de O'Donnell.

En primerías de la Guerra Civil Espanyola cayó en mans de las milicias anarquistas lo 19 d'agosto de 1936, pero lo comandant sublevau José Enrique Varela la prenió lo 18 de chunyo de 1938, quedando en la zona franquista.

## Toponimia
Lo toponimo *Alcalá* ye d'orichen arabe. Entre 1495 y 1609 se documenta como *Alcalá de Mora*. Dende 1646 se documenta como *Alcalá de la Selva*, prenendo este apelativo por haber perteneixiu a los abaz de *[[Abadía d'a Gran Selva|La Gran Selva]]* dica 1375.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:570
TimeAxis   = orientation:vertical
ScaleMajor = unit:year increment:115 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:453
  bar:2000 from:0 till:478
  bar:2002 from:0 till:539
  bar:2004 from:0 till:523
  bar:2006 from:0 till:512
  bar:2008 from:0 till:506
  bar:2010 from:0 till:513
  bar:2012 from:0 till:496
  bar:2014 from:0 till:424
  bar:2016 from:0 till:398
  bar:2018 from:0 till:347
  bar:2020 from:0 till:331
 


## Administración
### Reparto de concellers




### Alcaldes

## Puestos d'intrés
*Ilesia de Sant Simón y Sant Chudas, un edificio de lo sieglo XVI en estilo gotico-renaixentista. La ilesia ye protechida legalment dende 2001 con la suya declaración como *[[Bien d'Intrés Cultural]]*.
* Santuario d'a Virchen d'a Vega. 
* Castiello.
*Ermita de Sant Roque.
*Ermita de Nuestra Sinyora de Loreto.
*Botica, sieglo XVII.

## Curiosidaz
Bi ha una penya con forma de zapo.

## Fiestas
*Virchen de la Vega, 7-10 de setiembre.

## Vinclos externos
*www.AlcalaDeLaSelva.org, pachina web oficial.

## Referencias

## Bibliografía
* Eduardo Torra de Arana, Eduardo Torra *Santuarios marianos de Aragón*, Ediciones Encuentro, 1996. p 350.
* Antonio Ubieto Arteta: *[[Historia de Aragón (enciclopedia d'Antonio Ubieto Arteta)|Historia de Aragón]]. Los Pueblos y los despoblados, I*. Anubar ediciones, 1986.